|  |  |
| --- | --- |
| Numri i lëndës: | 2021:195674 |
| Datë: | 22.03.2022 |
| Numri i dokumentit:  | 02822990 |

 **C. nr. 1823/2021**

GJYKATA THEMELORE PRIZREN, me gjyqtarin Atdhe Berisha, në çështjen kontestimore sipas padisë së paditësit S.B. nga fshati .... Komuna e Prizrenit, kundër të paditurit Ç.B. nga fshati .... Komuna e Prizrenit, për pengim posedim, në seancën publike përgatitore, me datë 21 Mars 2022, morri këtë:

# A K T V E N D I M

 Konstatohet e tërhequr padia në këtë çështje kontestimore.

# A r s y e t i m

 Paditësi me padinë e paraqitur kundër të paditurit për pengim posedim. Duke kërkuar nga gjykata të vërteton se i padituri e ka penguar në posedimin e fundit faktit të pusit i cili ndodhet në pjesën e parcelës që i ka takuar paditësit, duke e mbyllur pusin me beton.

 Në seancën përgatitore të mbajtur me datë 21 Mars 2022, paditësi deklaron se e tërheq padinë në këtë çështje, pasi që të paditurin e ka vëlla dhe dëshiron që problemet me vëllan t’i zgjidh me marrëveshje.

 Pasi që pala paditëse shprehimisht deklarohet se e tërheq padinë në këtë çështje kontestimore, gjykata në kuptim të nenit 261 të LPK-së, vendosi që të konstatohet se padia është tërhequr.

GJYKATA THEMELORE NË PRIZREN

C. nr. 1823/2021 datë 21 Mars 2022

 Gj y k a t ë s i

 Atdhe Berisha

**UDHËZIME PËR ANKESË**: Kundër këtij aktvendimi nuk është e lejuar ankesa.